ZMLUVA O DODANÍ LICENCIÍ NA POUŽÍVANIE ANTIVÍRUSOVÉHO SOFTVÉRU A POSKYTOVANÍ SLUŽIEB ROZŠÍRENEJ PODPORY XDR

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov v spojení s § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „*zmluva*“)

Čl. I - Zmluvné strany

**1. Používateľ: Mestská časť Bratislava - Nové Mesto**

sídlo: Junácka 1, 832 91, Bratislava, Slovensko

v mene ktorého koná: Mgr. Matúš Čupka, starosta

IČO: 00 603 317

DIČ: 2020887385

Bankové spojenie: Prima banka Slovensko, a.s.

IBAN: SK0856000000001800347007

(ďalej len „*Používateľ*“)

a

**2. Poskytovateľ:**

sídlo:

v mene ktorého koná:

zapísaný v:

IČO:

DIČ:

Bankové spojenie:

IBAN:

(ďalej len „*Poskytovateľ*“)

(Používateľ a Poskytovateľ ďalej spoločne len „*zmluvné strany*“)

## Čl. II - Úvodné ustanovenia

1. Túto zmluvu uzatvára Používateľ, ktorý je verejným obstarávateľom s Poskytovateľom, ktorý je úspešným uchádzačom, ako výsledok zadávania zákazky postupom zadávania nadlimitnej zákazky podľa § 66 a nasl. zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*zákon o VO*“) na predmet zákazky: **“Upgrade antivírusového softvéru eset a služby rozšírenej podpory kybernetickej bezpečnosti s aktívnym monitoringom xdr platformy“**, zverejnená vo Vestníku č ................... zo dňa: ................ pod označením: ................. .
2. Poskytovateľ, ako kvalifikovaný partner dodávateľa týmto vyhlasuje, že je oprávnený disponovať s licenciami v zmysle tejto zmluvy, a že je oprávnený udeliť Používateľovi sublicenciu k programu na základe osobitnej zmluvy o distribúcii softvéru so spoločnosťou, ktorá disponuje majetkovými právami k programu ako autorskému dielu, najmä právom udeliť Poskytovateľovi ako tretej osobe súhlas na použitie programu ako autorského diela v rozsahu udelenej licencie (tzn. oprávnenie udeliť právo ďalej poskytovať sublicenciu k programu).
3. Poskytovateľ vyhlasuje, že sa pred podpisom zmluvy riadne oboznámil s rozsahom a povahou predmetu zmluvy a s požiadavkami vyplývajúcimi zo zmluvy a sú mu známe všetky relevantné technické, kvalitatívne a iné podmienky nevyhnutné k realizácii predmetu zmluvy.
4. Poskytovateľ pred podpisom zmluvy zvážil a odborne posúdil všetky riziká spojené s realizáciou predmetu zmluvy a potvrdzuje, že disponuje takými personálnymi a inými kapacitami a odbornými znalosťami, ktoré sú nevyhnutné k realizácii predmetu zmluvy a má záujem za podmienok špecifikovaných v zmluve, poskytovať plnenie v dohodnutom rozsahu.
5. Zmluvné strany spoločne vyhlasujú, že majú všetky potrebné oprávnenia na uzavretie a plnenie zmluvy, vrátane práv k užívaniu duševného vlastníctva a že zmluva obsahuje platné záväzky zmluvných strán v súlade s ich právnym postavením. V prípade, že k riadnemu plneniu zmluvy bude potrebné v budúcnosti získať akékoľvek ďalšie oprávnenia, je príslušná zmluvná strana povinná tak urobiť bez odplaty a ďalšieho odkladu.

**Čl. III - Predmet zmluvy**

* 1. Predmetom zmluvy je úprava práv a povinností zmluvných strán v súvislosti so záväzkom Poskytovateľa vo vlastnom mene a na vlastnú zodpovednosť za podmienok uvedených v tejto zmluve

1. dodať Používateľovi nevýhradné, neprevoditeľné a časovo obmedzené licencie,
2. implementovať do prostredia Používateľa, uviesť do prevádzky a odskúšať produktový balík bezpečnostných riešení na ochranu koncových staníc, serverov, mobilných zariadení, ktorý obsahuje viacvrstvovú antivírusovú ochranu, technológiu automatickej analýzy, podozrivých súborov v cloudovom sandboxe výrobcu, pokročilú vrstvu ochrany XDR nástroja na detekciu a reakciu, šifrovanie celých diskov a možnosť prevádzkovať jednotnú managment konzolu na správu týchto riešení v cloudovom nasadení alebo lokálnom (on-prem) nasadení podľa voľby Používateľa za účelom zvýšenia kybernetickej bezpečnosti

(ďalej spoločne „*antivírusové riešenie*“),

1. poskytovať odborné služby rozšírenej servisnej podpory za účelom využitia všetkých dostupných funkcionalít softvéru a zabezpečenia jeho plnej prevádzkovej schopnosti. Používateľ nie je zaviazaný k odberu minimálneho množstva služieb podpory.
2. poskytovať Používateľovi prostredníctvom spoločnosti ESET, spol. s r.o. (ďalej len „*spoločnosť ESET*") službu update antivírusového riešenia automaticky počas doby platnosti a účinnosti tejto zmluvy a sprístupniť ho Používateľovi prostredníctvom internetu,

a to na obdobie do uplynutia 24 mesiacov od podpísania protokolu o odovzdaní a prevzatí licencií (ďalej spoločne „*služby*"),

(antivírusové riešenie a služby ďalej spoločne „*plnenie*“ alebo „*predmet zmluvy*“),

a tomu korelujúci záväzok Používateľa plnenie od Poskytovateľa prevziať a zaplatiť cenu podľa tejto zmluvy.

* 1. Dodaním licencií sa pre účely tejto zmluvy rozumie kompletné dodanie 300 licencií pre koncové zariadenia Používateľa do miesta plnenia, na licenčné obdobie 24 mesiacov, spolu so základnou dokumentáciou a v zmysle špecifikácie uvedenej v **Prílohe č. 1** tejto zmluvy. Dodanie antivírusového riešenia zahŕňa aj úvodné technické zaškolenie administrátorov Používateľa.
  2. Predmetom zmluvy je aj udelenie súhlasu Poskytovateľa (ako nadobúdateľa licencie na základe zmluvy s autorom) na použitie softvéru v rozsahu udelenej licencie Používateľovi. Poskytovateľ týmto vyhlasuje, že autor softvéru mu udelil súhlas na ďalšie rozširovanie softvéru, že je oprávnený disponovať licenciou a udeliť súhlas na použitie softvéru Používateľovi v zmysle riadne uzatvorenej licenčnej zmluvy medzi Poskytovateľom a autorom softvéru. Používateľ je oprávnený užívať softvér v zmysle licenčných podmienok.
  3. Predmet zmluvy sa dodáva za účelom zvýšenia úrovne kybernetickej bezpečnosti Používateľa, (ako jedného z prvkov zabezpečenia), v prostredí Používateľa ktorý je prevádzkovateľom základnej služby v súlade so zákonom č. 69/2018 Z. z. o kybernetickej bezpečnosti a zmene a doplnení niektorých zákonov v znení neskorších predpisov a ktorého prostredie spadá do kritickej infraštruktúry.
  4. Porušenie akejkoľvek povinnosti Poskytovateľa podľa **tohto článku** tejto zmluvy sa považuje za **podstatné porušenie** tejto zmluvy.

## Čl. IV - Spôsob a miesto dodania, dodacie podmienky

* 1. Poskytovateľ sa zaväzuje poskytovať predmet zmluvy riadne, bez faktických a právnych vád, v rozsahu, termínoch a pri zachovaní postupu a podmienok dohodnutých v zmluve.
  2. Poskytovateľ dodá predmet zmluvy, ktorý je certifikovaný a schválený na dovoz, predaj a používanie v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. Ak je súčasťou predmetu zmluvy softvér, tento softvér musí byť zároveň získaný a Používateľovi dodaný v súlade s právnou úpravou vrátane všetkých súvisiacich licencií spojených s dotknutým tovarom. Na základe požiadavky Používateľa je Poskytovateľ skutočnosti podľa tohto bodu povinný Používateľovi preukázať, v opačnom prípade sa má za to, že si Poskytovateľ povinnosť podľa tohto bodu nesplnil a Používateľ je oprávnený od tejto zmluvy odstúpiť. Dodanie akýchkoľvek náhrad, resp. vykonanie zmien predmetu tejto zmluvy je prípustné len za dodržania podmienok uvedených v tejto zmluve alebo v jej prílohách.
  3. Poskytovateľ je tiež povinný sledovať a chrániť oprávnené záujmy Používateľa, rešpektovať všetky bezpečnostné, organizačné a technické opatrenia a ďalšie relevantné interné predpisy Používateľa spojené s prácou v priestoroch Používateľa a s prístupom k informačným systémom a sieti Používateľa a postupovať v súlade s jeho pokynmi a internými predpismi súvisiacimi s predmetom zmluvy, s ktorými bol oboznámený.
  4. Miestom plnenia predmetu zmluvy je **Junácka 1, Bratislava**, ak táto zmluva neustanovuje inak alebo ak nie je medzi zmluvnými stranami písomne dohodnuté inak. V prípade potreby je Používateľ oprávnený jednostranným písomným (postačuje emailom) oznámením zmeniť miesto plnenia predmetu zmluvy.
  5. Poskytovateľ sa zaväzuje dodať antivírusové riešenie Používateľovi, t.j. implementovať prostredie predmetu zmluvy pre serverové prostredie pracovných staníc Používateľa **do 8 pracovných dní** odo dňa účinnosti tejto zmluvy o čom zmluvné strany spíšu protokol. Poskytovateľ sa zaväzuje poskytnúť optimalizačné práce pre prostredie predmetu zmluvy do **35 pracovných dní** odo dňa implementovania predmetu zmluvy podľa prvej vety tohto bodu.
  6. K antivírusovému riešeniu sa Poskytovateľ zaväzuje Používateľovi dodať:

1. Doklad (Certifikát) o predplatení podpory dodaných, aktualizované podmienky spoločnosti ESET (Dohoda s koncovým používateľom o používaní softvéru), platné pre zabezpečenie licenčnej podpory softvéru spoločnosti ESET a prevádzkovú dokumentáciu k dodaným licenciám spoločnosti ESET (Používateľská príručka ESET),
2. Licenčný e-mail s potvrdenými licenčnými a prihlasovacími údajmi, v spolupráci so spoločnosťou ESET, na e-mailovú adresu zodpovedného pracovníka Používateľa, uvedenú **v článku XI** tejto zmluvy.
   1. Dodaním licencií vzniká Používateľovi právo na užívanie licencií po dobu 24 kalendárnych mesiacov s tým, že Používateľ uhradí odplatu za poskytnutie licencií na obdobie dvoch rokov vopred.
   2. Poskytovateľ vyrozumie o termíne dodania Používateľa najmenej 2 pracovné dni vopred, a to písomne na e-mailovú adresu: [it@banm.sk](mailto:it@banm.sk) a telefonicky na tel. č.: +421 2 49 253 200. Dopravu do miesta plnenia zabezpečí Poskytovateľ na svoje náklady a nebezpečenstvo.
   3. Plnú funkčnosť antivírusového riešenia potvrdí Používateľ a Poskytovateľ písomne a to podpísaním **akceptačného protokolu** do 8 pracovných dní odo dňa ukončenia optimalizačných prác v zmysle **bodu 10. tohto článku** zmluvy.
   4. Splnením dodávky Poskytovateľom sa rozumie dodanie antivírusového riešenia Poskytovateľom v súlade s touto zmluvou a špecifikáciou tovaru podľa  **Prílohy č. 1** tejto zmluvy, kompletného (nie po častiach), funkčne bezchybného a v minulosti neregistrovaný u iného užívateľa, predloženie príslušnej dokumentácie, úspešnej implementácie a optimalizácie antivírusového riešenia v prostredí Používateľa, zaškolenie technických administrátorov Používateľa a podpísanie akceptačného protokolu. Používateľ je oprávnený odmietnuť prevzatie plnenia, ak technické a funkčné parametre dodaného antivírusového riešenia nezodpovedajú špecifikácií uvedenej v **Prílohe č. 1** tejto zmluvy.
   5. Používateľ nie je oprávnený previesť, čo i len čiastočne, alebo poskytnúť právo na používanie antivírusového riešenia (sublicencia) inému subjektu.
   6. Porušenie akejkoľvek povinnosti Poskytovateľa podľa **tohto článku** tejto Zmluvy sa považuje za **podstatné porušenie** tejto zmluvy.

**Čl. V - Osobitné práva a povinnosti zmluvných strán pri poskytovaní služieb**

1. Podpora musí byť vykonávaná v mieste dodania plnenia. Pokiaľ to charakter konkrétneho incidentu umožňuje, je možné podporu vykonať aj z akéhokoľvek miesta, z ktorého je možné bezpečné pripojenie k podporovanému antivírusovému riešeniu.
2. Poskytovateľ je povinný počas trvania **24 mesiacov** odo dňa dodania licencií poskytovať služby rozšírenej servisnej a technickej podpory, ktorých bližšia špecifikácia tvorí **Prílohu č. 2** tejto zmluvy a servisný technik Poskytovateľa je povinný poskytovať služby rozšírenej servisnej podpory s aktívnymi monitoringom v pracovných dňoch medzi 8:00 a 17:00 hod. Súčasťou požiadavky na poskytnutie podpory je stručný opis relevantných skutočností. Servisný technik Poskytovateľa je povinný potvrdiť prijatie požiadavky na servisný zásah do 60 min. od nahlásenia požiadavky a nastúpiť na riešenie predmetnej požiadavky do 4 hod. od jej nahlásenia.
3. Poskytovateľ je povinný zabezpečiť vlastný systém na nahlasovanie vád v režime 24 hodín 7 dní v týždni s centrálnou adresou monitorovania podpory tzv. „helpdesk“. Kontaktné údaje Poskytovateľa v súvislosti s týmto bodom, sú uvedené v **Prílohe č. 5** tejto zmluvy.
4. Poskytovateľ sa zaväzuje poskytovať podporu riadne a včas.
5. Poskytovateľ, prostredníctvom spoločnosti ESET, pre Používateľa zabezpečuje update softvéru automaticky a/alebo podľa potreby Používateľa. Poskytovateľ je povinný zabezpečiť, že aplikácia je vždy aktuálna s najnovšími funkciami, bezpečnostnými záplatami a optimalizáciami. V prípade, že spoločnosť ESET plánuje aktualizáciu alebo zmenu, ktorá by mohla ovplyvniť dostupnosť služieb, je Poskytovateľ povinný informovať o tejto skutočnosti Používateľa minimálne 5 pracovných dní vopred.
6. Prístup sa považuje za dôvernú skutočnosť, ktorú je Používateľ povinný chrániť pred zverejnením a zneužitím. V prípade zneužitia prístupu je Poskytovateľ oprávnený zabezpečiť znefunkčnenie takéhoto prístupu. Súčasne je povinný, prostredníctvom spoločnosti ESET, poskytnúť bezodkladne v súlade so svojimi technickými možnosťami, náhradný prístup s rovnakým ukončením platnosti ako mal znefunkčnený prístup.
7. Porušenie akejkoľvek povinnosti Poskytovateľa podľa **tohto článku** tejto zmluvy sa považuje za **podstatné porušenie** tejto zmluvy.

## Čl. VI - Doba platnosti zmluvy

* 1. Zmluva sa uzatvára **na dobu určitú - po dobu platnosti licencií, t.j. na 24 mesiacov odo dňa dodania licencií uvedenom v dodacom liste.**

## Čl. VII - Cena

* 1. Cena predmetu zmluvy je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov, takto:

Cena za predmet plnenia podľa tejto zmluvy **je ............................ EUR** bez DPH (slovom: **...................................................... eur)** a pozostáva z:

Cena za licenčný softvér (vrátane updatov) ............................ **EUR** bez DPH

Cena za implementáciu systému ............................ **EUR** bez DPH

Cena školenia ................ **EUR** bez DPH

Cena za technickú podporu (vrátane rozšírenej podpory) ............................ **EUR** bez DPH

Cena jednotlivých položiek predmetu plnenia, vrátane príslušenstva k antivírusovému riešeniu je uvedená v **Prílohe č. 3** tejto zmluvy.

* 1. V cene sú zahrnuté všetky náklady spojené s poskytovaním predmetu zmluvy, t.j. všetky práce a dodávky vrátane vedľajších, pomocných a doplnkových výkonov, ďalej dane, clá, personálne zabezpečenie, doprava, náklady na kopírovanie podkladov a akékoľvek iné poplatky, ktoré bude nutné vynaložiť Poskytovateľom na plnenie podľa tejto zmluvy, ako aj zmeny a doplnky predmetu plnenia nevyhnutné a náklady na odstránenie všetkých vád. Poskytovateľ nie je oprávnený účtovať Používateľovi žiadne iné finančné čiastky, ako sú dojednané v tejto zmluve. Cena je **konečná a nemenná.**
  2. Používateľ sa zaväzuje uhradiť cenu za predmet plnenia, ku ktorej bude pripočítaná DPH v zmysle platných právnych predpisov.
  3. Ak sa zmluvné strany po uzavretí tejto zmluvy dohodnú na obmedzení rozsahu predmetu zmluvy, Používateľ je povinný zaplatiť len primerane zníženú cenu. Ak sa zmluvné strany týmto spôsobom dohodnú na rozšírení predmetu zmluvy, tak Používateľ je povinný za dodržania podmienok tejto zmluvy, vrátane v nej dojednaných jednotkových cien a všeobecne záväzných právnych predpisov zaplatiť cenu predmetu zmluvy primerane zvýšenú.
  4. Poskytovateľ je povinný plniť svoje záväzky z tejto zmluvy aj v prípade omeškania Používateľa so zaplatením ceny predmetu zmluvy. Omeškanie Používateľa nemá vplyv na plnenie povinností na strane Poskytovateľa.

## Čl. VIII - Financovanie, fakturácia a platenie

1. Používateľ zaplatí Poskytovateľovi za riadne a včas dodané/poskytnuté plnenie dojednanú cenu, spôsobom a v lehotách nižšie uvedených.
2. Poskytovateľ je oprávnený vystaviť a doručiť **faktúru Používateľovi do 15 dní od dňa podpísania akceptačného protokolu a po odovzdaní už úplne všetkých potrebných dokladov, podkladov, potvrdení a pod. v zmysle tejto zmluvy**, najneskôr však do piateho pracovného dňa v mesiaci nasledujúceho po mesiaci, v ktorom bol akceptačný protokol podpísaný. Súčasťou faktúry, vystavenej Poskytovateľom, budú preberací protokol a dodací list, podpísané oprávnenými osobami zmluvných strán. Faktúra je súčasne prehlásením Poskytovateľa, že nebude uplatňovať voči Používateľovi žiadne ďalšie finančné požiadavky.
3. Poskytovateľ je povinný faktúru vystaviť v súlade s príslušnými právnymi predpismi platnými v čase ich vystavenia. Faktúra musí obsahovať všetky náležitosti daňového dokladu, ako aj označenie tejto Zmluvy s uvedením aj jej čísla u Používateľa. Faktúru, je Poskytovateľ povinný doručiť Používateľovi okrem tlačenej formy v počte 2 ks, aj v elektronickej podobe v programe Excel na e-mail: [podatelna@banm.sk](mailto:podatelna@banm.sk) ako aj na e-mail: [it@banm.sk](mailto:it@banm.sk) spolu so všetkými prílohami podľa tejto zmluvy. Používateľ je oprávnený jednostranne oznámiť Poskytovateľovi zmenu e-mailových adries.
4. V prípade vrátenia faktúry Používateľom pre chybné vyúčtovanie ceny alebo nesprávne uvedenie iných podstatných údajov podľa zákona, resp. v prípade absencie požadovaných príloh v zmysle **bodu 2. tohto článku** zmluvy, túto je Poskytovateľ povinný opraviť v čo najkratšom možnom termíne. Počas tohto obdobia nie je Používateľ s platbou v omeškaní; nová lehota splatnosti začne plynúť dňom doručenia opravenej faktúry.
5. Zmluvné strany si dohodli splatnosť faktúry **30 dní** odo dňa jej doručenia Používateľovi v súlade s ust. § 340b ods. 1 Obchodného zákonníka. Faktúra sa považuje za uhradenú dňom odpísania príslušnej sumy z účtu Používateľa.
6. Poskytovateľ je povinný písomne oznámiť Používateľovi akúkoľvek zmenu údajov týkajúcich sa bankového účtu Poskytovateľa, na ktorý má Používateľ posielať platby podľa tejto zmluvy; oznámenie sa nevyžaduje, ak Poskytovateľ uvádza bankový účet, na ktorý má byť zaslaná platba vo faktúre, ktorou si uplatňuje právo na zaplatenie ceny.
7. Zmluvné strany sa dohodli, že Poskytovateľ nie je oprávnený bez predchádzajúceho písomného súhlasu Používateľa postúpiť na tretiu osobou a ani založiť akékoľvek svoje pohľadávky (práva) voči Používateľovi vzniknuté na základe alebo súvislosti s touto zmluvou alebo plnením záväzkov podľa tejto zmluvy. Právny úkon, na základe ktorého Poskytovateľ postúpi svoju pohľadávku voči Používateľovi na tretiu osobu alebo zriadi záložné právo na pohľadávku bez predchádzajúceho písomného súhlasu Používateľa, je podľa § 39 Občianskeho zákonníka neplatný.

**Čl. IX - Práva a povinnosti zmluvných strán**

1. *Poskytovateľ*
   1. Poskytovateľ je povinný plniť predmet zmluvy riadne, včas, bez vád a nedorobkov na svoje náklady, na svoje nebezpečenstvo a v dojednanom termíne.
   2. Poskytovateľ **môže** poveriť vykonaním predmetu zmluvy inú osobu (subdodávateľa), pričom v zmysle ust. § 41 ods. 1 písm. b) zákona o VO je Poskytovateľ oprávnený vykonať plnenie prostredníctvom subdodávateľa, ktorý spĺňa podmienky týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o VO (ďalej v texte ako „*podmienky*“).

Poskytovateľ v súlade s ust. § 41 ods. 3 zákona o VO uvádza, v prípade využitia **subdodávateľov** (údaje sa neuvádzajú o dodávateľovi tovaru) údaje o všetkých známych subdodávateľoch, údaje o osobe oprávnenej konať za subdodávateľa v rozsahu podľa **tohto bodu tohto článku** tejto zmluvy a **Prílohy č. 4** tejto zmluvy:

* 1. podiel zákazky, ktorý má v úmysle zadať navrhovanému subdodávateľovi,
  2. predmet subdodávky,
  3. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
  4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
  5. čestné vyhlásenie, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods.1 zákona o VO a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o VO. Verejný obstarávateľ podľa relevantnosti v aktuálnom prípade bude žiadať relevantné doklady od úspešného uchádzača, resp. navrhovaného subdodávateľa. Ak navrhovaný subdodávateľ v stanovenej lehote nebude spĺňať podmienky podľa zákona o VO, Používateľ nebude akceptovať tohto subdodávateľa,
  6. čestné vyhlásenie, že navrhovaný subdodávateľ, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „*zákon č. 315/2016 Z. z.*“), spĺňa podmienku zápisu do registra partnerov verejného sektora podľa zákona č. 315/2016 Z. z. Verejný obstarávateľ si splnenie podmienky podľa tohto zákona u navrhovaného subdodávateľa overí v Registri partnerov verejného sektora. Ak navrhovaný subdodávateľ v stanovenej lehote nebude spĺňať túto podmienku, Používateľ nebude akceptovať tohto subdodávateľa,
  7. prehlásenie skutočností uvedené v **Prílohe č. 4** tejto zmluvy.

V súlade s ust. § 41 ods. 4 zákona o VO sa zároveň Poskytovateľ zaväzuje oznámiť bezodkladne akúkoľvek zmenu údajov o subdodávateľoch (v prípade, ak ich využije) podľa predchádzajúceho odseku, ako aj údaj, či noví subdodávatelia spĺňajú podmienky určené v tomto bode zmluvy; a to najneskôr v deň zmeny subdodávateľa písomne.

V prípade, ak subdodávateľ nespĺňa podmienky, je Poskytovateľ povinný, najneskôr do 5 pracovných dní doručiť Používateľovi písomne návrh nového subdodávateľa.

Pri realizovaní plnenia inou osobou má Poskytovateľ zodpovednosť, akoby predmet zmluvy vykonával sám. Používateľ má právo vyjadrovať sa k navrhovaným subdodávateľom a v prípade, že s niektorým(-i) navrhovaným(-i) subdodávateľom (-mi) nesúhlasí, má právo to oznámiť Poskytovateľovi a Poskytovateľ má povinnosť námietke Používateľa v plnom rozsahu vyhovieť. Nový subdodávateľ je oprávnený plniť príslušnú časť predmetu plnenia podľa tejto zmluvy až po tom, čo príslušný dodatok k tejto zmluve nadobudne účinnosť. Poskytovateľ je povinný viesť zoznam subdodávateľov s presným určením vykonávaných prác.

Ak Poskytovateľ poruší akúkoľvek povinnosť podľa **tohto bodu tohto článku** tejto zmluvy, je Používateľ oprávnený požadovať od Poskytovateľa zmluvnú pokutu vo výške **100,- EUR** (slovom: sto eur) za každé jednotlivé (aj opakované) porušenie takejto povinnosti. Používateľ je oprávnený požadovať náhradu škody spôsobenú porušením povinností, na ktorú sa vzťahuje zmluvná pokuta, a to v plnom rozsahu.

* 1. Pri vykonávaní predmetu zmluvy postupuje Poskytovateľ samostatne, pričom je viazaný pokynmi Používateľa. Poskytovateľ je povinný s odbornou starostlivosťou skúmať, či pokyny mu dané Používateľom sú vhodné k vykonaniu predmetu zmluvy. V prípade, ak Poskytovateľ bez zbytočného odkladu neupozorní Používateľa na nevhodnosť týchto pokynov, zodpovedá za vady plnenia, ktoré boli týmito pokynmi spôsobené. V prípade, ak bude Používateľ písomne trvať na svojich pokynoch napriek skutočnosti, že bol na dôvod ich nevhodnosti Poskytovateľom upozornený, nezodpovedá Poskytovateľ za vady plnenia priamo spôsobené nevhodnosťou týchto pokynov.
  2. Zamestnanci Poskytovateľa vykonávajúci činnosti v priestoroch Používateľa sú povinní dodržiavať bezpečnostné pokyny a usmernenia Používateľa súvisiace s režimovou ochranou majetku a osôb.
  3. V prípade, že bude potrebné zabezpečiť akýkoľvek súhlas/akceptáciu/povolenie od akéhokoľvek orgánu prípadne tretej osoby za účelom realizácie plnenia, je povinnosťou Poskytovateľa ho zabezpečiť na vlastné náklady.
  4. Poskytovateľ je povinný počas trvania zmluvy disponovať potvrdením spoločnosti ESET, že je autorizovaným dodávateľom na poskytovanie plnenia.
  5. Poskytovateľ ako aj subdodávatelia, ak sa na nich taká zákonná povinnosť vzťahuje, sú v súlade s § 4 zákona č. 315/2016 Z. z. povinní byť zapísaní v registri partnerov verejného sektora aspoň po dobu trvania Zmluvy, pričom za splnenie povinnosti subdodávateľov podľa tohto bodu zodpovedá Používateľovi Poskytovateľ.
  6. Poskytovateľ je povinný, bezodkladne na požiadanie Používateľ, poskytnúť súčinnosť pri vykonávaní finančnej kontroly vnútorného auditu orgánov verejnej správy. V prípade, ak Poskytovateľ poruší ustanovenie **tohto bodu** **tohto článku** tejto zmluvy, t.j. ak Poskytovateľ nedodrží podmienky úplného prístupu k svojmu účtovníctvu alebo sa preukáže, že pri získaní zákazky v rámci verejného obstarávania Používateľ na predmet zmluvy sa Poskytovateľ dopustil konania, ktoré je označené ako kolúzne správanie, alebo iným nedovoleným spôsobom ovplyvnil výber víťazného uchádzača v rámci verejného obstarávania Používateľ na predmet zmluvy; zaplatí Poskytovateľ Používateľovi zmluvnú pokutu vo výške **10.000,- EUR** (slovom: desaťtisíc eur); ustanovenie o náhrade škody týmto nie je dotknuté.
  7. Poskytovateľ je povinný najneskôr do 15 dní odo dňa doručenia výzvy Používateľa uzavrieť s Používateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „*zákon o KB*“) obsahujúcou náležitosti minimálne v rozsahu vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení v platnom znení (ďalej len „*vyhláška OBO*“), ktorú predloží Používateľ. Ak bude Poskytovateľ v omeškaní s plnením tejto povinnosti, Používateľ je oprávnený požadovať od Poskytovateľa zmluvnú pokutu vo výške **10.000,- EUR** (slovom: desaťtisíc eur) za každý začatý deň omeškania s plnením tejto povinnosti.
  8. Poskytovateľ je povinný poskytnúť všetku vyžadovanú súčinnosť Používateľovi pri vypracovaní analýzy rizík v zmysle ust. § 19 ods. 2 zákona o KB a analýzy funkčného dopadu v zmysle ust. § 6 ods. 11 vyhlášky o OBO.
  9. Poskytovateľ je povinný najneskôr do 15 dní odo dňa doručenia výzvy Používateľa uzavrieť, v prípade, ak pre riadne plnenie tejto Zmluvy je nevyhnutné, aby Poskytovateľ ako sprostredkovateľ v mene Používateľa spracúval osobné údaje, ktoré Používateľ spracúva ako prevádzkovateľ, s Používateľom zmluvu o spracúvaní osobných údajov podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a/alebo zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ktorú predloží Objednávateľ. Ak bude Poskytovateľ v omeškaní s plnením tejto povinnosti, Používateľ je oprávnený požadovať od Poskytovateľa zmluvnú pokutu vo výške **1.000,- EUR** (slovom: tisíc eur) za každý začatý deň omeškania s plnením tejto povinnosti.

1. *Používateľ:*
   1. Používateľ sa zaväzuje pri plnení predmetu zmluvy poskytnúť Poskytovateľovi potrebnú súčinnosť a spoluprácu v rozsahu, aký je možné od Používateľa očakávať a aká je potrebná na včasné a kvalitné poskytovanie plnenia podľa zmluvy, a to bezodkladne, najneskôr však v lehote 3 pracovných dní od doručenia písomnej výzvy poskytovateľa (stačí aj e-mailom), s výnimkou, ak poskytnutiu súčinnosti zo strany Používateľa bránia objektívne okolnosti. Používateľ poskytne súčinnosť najmä tým, že zabezpečí súčinnosť svojich zamestnancov a tretích strán, umožní prístup do priestorov a k zariadeniam Používateľa nevyhnutných pre realizáciu predmetu zmluvy. Dostatočný rozsah a primeraná miera súčinnosti bude špecifikovaná pri rešpektovaní technických a kapacitných možností Používateľa a potrieb Poskytovateľa.
   2. Používateľ je povinný poskytovať technické informácie a dokumenty, ktoré vlastní a sú nevyhnutné pre plnenie predmetu zmluvy a požaduje ich Poskytovateľ.
   3. Používateľ umožní zamestnancom Poskytovateľa vykonávajúcim inštaláciu prístup k počítačovej sieti, serveru a lokálnym staniciam vo vopred dohodnutých termínoch.
   4. Používateľ umožní zamestnancom Poskytovateľa vykonávajúcim inštaláciu vzdialený elektronický prístup k vlastnej počítačovej sieti za vopred dohodnutých technických a bezpečnostných podmienok.
   5. Používateľ sa zaväzuje k súčinnosti vlastných pracovníkov s pracovníkmi Poskytovateľa za účelom zabezpečenia plnej funkčnosti inštalovaného antivírusového riešenia.
2. Zmluvné strany sú povinné sa bezodkladne navzájom informovať o všetkých skutočnostiach, ktoré majú alebo môžu mať vplyv na plnenie ich vzájomných záväzkov podľa zmluvy.
3. Porušenie akejkoľvek povinnosti Poskytovateľa podľa **tohto článku** tejto zmluvy sa považuje za **podstatné porušenie** tejto zmluvy.

## Čl. X - Záručná doba

1. Poskytovateľ zodpovedá za to, že plnenie ako celok, ako aj ktorákoľvek jeho časť, bude mať v dobe jeho odovzdania / prevzatia / poskytnutia zmluvne dohodnuté vlastnosti, že zodpovedá technickým normám a predpisom, že počas záručnej doby bude mať vlastnosti dohodnuté v tejto zmluve, a že nemá nedostatky, ktoré by rušili alebo znižovali hodnotu a schopnosť jeho používania k obvyklým alebo v zmluve predpokladaným účelom, a že počas záručnej doby je bez vád.
2. Poskytovateľ zodpovedá za riadne, kvalitné a kompletné dodanie a inštaláciu antivírusového riešenia v zmysle tejto zmluvy. Záruka sa vzťahuje na prevádzkyschopnosť a funkčnosť predmetu zmluvy za predpokladu riadnej starostlivosti a údržby predmetu zmluvy Používateľom. V prípade, ak stav antivírusového riešenia čo i len sčasti nespĺňa dohodnutú funkčnosť v zmysle **Prílohy č. 1** tejto zmluvy (napr. fyzická čitateľnosť inštalačných médií, ak sú súčasťou dodávky a bezchybnosť licencií) a tým nenapĺňa účel a cieľ tejto zmluvy, predmet plnenia má vady. Poskytovateľ zodpovedá za vady v celom rozsahu.
3. Záručná doba na dodané licencie je **24 mesiacov** a začína plynúť odo dňa dodania licencií.
4. V prípade zistenia vád pri preberaní plnenia Poskytovateľ nie je povinný plnenie prevziať, pričom o zistených vadách spíšu strany zápisnicu, v ktorej uvedú spôsob a lehotu odstránenia vád. K odovzdaniu a prevzatiu plnenia dôjde následne až po riadnom a včasnom odstránení vád na náklady Poskytovateľa, pričom až do doby odstránenia vytknutých vád je Poskytovateľ v omeškaní s odovzdaním plnenia riadne a včas. Poskytovateľ po odstránení vytknutých vád oznámi Používateľovi na e-mailovú adresu kontaktnej osoby, že plnenie je pripravené k odovzdaniu a prevzatiu, pričom zmluvné strany následne dohodnú termín odovzdania a prevzatia s určením lehoty protokolárneho odovzdania a prevzatia najneskôr do 7 pracovných dní odo dňa odstránenia vytknutých vád. V prípade, ak Používateľ napriek zisteniu vád pri preberaní plnenia plnenie prevezme, sú zmluvné strany povinné v protokole o odovzdaní a prevzatí plnenia zistené vady vrátane spôsobu a lehoty odstránenia zistených vád uviesť.
5. Počas trvania tejto zmluvy až do uplynutia záručnej doby odstráni bezplatne Poskytovateľ na žiadosť Používateľa akékoľvek vytknuté vady plnenia, resp. chyby, a to aj v prípade, ak plnenie ešte nebude prevzaté.
6. Na žiadosť Používateľa je Poskytovateľ povinný bezplatne (vrátane dopravy) a bez zbytočného odkladu vady svojej dodávky odstrániť, i keď neuznáva, že za vady zodpovedá; max. 48 hodín od doručenia oznámenia objednávateľom. Zmluvné strany sa môžu v odôvodnených prípadoch dohodnúť aj na inej lehote, potrebnej na odstránenie vád. V sporných prípadoch nesie náklady až do rozhodnutia o reklamácii Poskytovateľ.
7. Reklamáciu je možné uplatniť do posledného dňa záručnej doby, pričom aj reklamácia odoslaná Používateľom v posledný deň záručnej doby sa považuje za včas uplatnenú. Telefonickú požiadavku na servisný zásah je Používateľ povinný bezodkladne odoslať aj písomne resp. elektronicky na kontaktné údaje Poskytovateľa, uvedené v **Prílohe č. 5**. tejto zmluvy.
8. Pre odstránenie pochybností, nároky Používateľa z vád predmetu plnenia zmluvy, resp. jeho časti sa nedotýkajú jeho nárokov na náhradu škody alebo na zmluvnú pokutu alebo akýchkoľvek iných nárokov Používateľa.
9. Poskytovateľ zodpovedá za riadne poskytovanie služieb v súlade s touto zmluvou, **Prílohou č. 2** tejto zmluvy a podľa požiadaviek Používateľa. V prípade reklamovania vád služieb Používateľ a poskytovateľ postupuje primerane podľa ustanovení **tohoto článku** tejto zmluvy a**článku V**tejto zmluvy, pričom poskytovateľ je povinný reklamované vady odstrániť v čo najkratšom technicky možnom čase, podľa podmienok a v termínoch určených Používateľom, ak sa zmluvné strany písomne nedohodnú inak.
10. Používateľ je oprávnený oznámiť Poskytovateľovi vady podľa tohto článku kedykoľvek do uplynutia záručnej doby, a to bez ohľadu na to, kedy sa Používateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné. Používateľ je oprávnený požadovať od Poskytovateľa bezplatné odstránenie vady diela alebo jeho časti, na ktorú sa vzťahuje záruka podľa tejto Zmluvy v dohodnutej lehote.
11. V prípade, ak nedôjde k odstráneniu vady v stanovenej lehote, takéto konanie Poskytovateľa je **podstatným porušením** tejto zmluvy.

**Čl.** XI **- Komunikácia zmluvných strán a doručovanie**

1. Zmluvné strany sa zaväzujú, že vzájomná komunikácia a plnenie predmetu tejto zmluvy bude prebiehať v slovenskom jazyku. Poskytovateľ sa zaväzuje, že experti, odborní garanti a ostatní odborníci budú ovládať slovenský jazyk na takej úrovni, aby Poskytovateľ riadne poskytoval plnenie v súlade s podmienkami uvedenými v tejto zmluve.
2. Zmluvné strany sa dohodli, že primárnymi osobami oprávnenými komunikovať vo veciach týkajúcich sa predmetu zmluvy alebo jeho častí podľa tejto zmluvy sú:
   * 1. Za Používateľa:
        1. Meno a funkcia: Bc. Richard Klein
        2. Telefonický kontakt: +421 2 49 253 200
        3. e-mail: [it@banm.sk](mailto:it@banm.sk)
     2. Za Poskytovateľa:
        1. Meno a funkcia: .............................................
        2. Telefonický kontakt: ..........................................
        3. e-mail: ..........................................
3. Písomnosti podľa tejto zmluvy sa doručujú osobne, poštou, kuriérskou službou alebo prostredníctvom elektronických médií (napr. e-mail). Písomnosti sa doručujú na poslednú odosielateľovi známu adresu prijímateľa. Každá zo zmluvných strán je povinná informovať druhú zmluvnú stranu o akejkoľvek zmene adresy alebo kontaktného údaju (telefónne číslo, e-mailová adresa).
4. Písomnosti zasielané poštou sa považujú za doručené, ak sa nepreukáže skorší dátum doručenia, v tretí (3) deň po ich odoslaní na poslednú známu adresu prijímateľa, ak ide o doručovanie v rámci Slovenskej republiky, alebo siedmy (7) deň po ich odoslaní na poslednú známu adresu prijímateľa, ak ide o doručovanie mimo územia Slovenskej republiky.
5. Písomnosti doručované kuriérskou službou sa považujú za doručené v piaty (5) deň po ich odovzdaní kuriérskej službe, ak sa nepreukáže skorší termín doručenia.
6. Písomnosti doručované poštou alebo kuriérskou službou sa považujú za doručené aj v prípade, ak adresát odmietne zásielku prevziať.
7. Písomnosti doručované prostredníctvom e-mailu sa považujú za doručené momentom ich odoslania zmluvnou stranou, ak zmluvná strana (odosielateľ) nedostala automatickú informáciu o nedoručení elektronickej správy.
8. Za účelom realizácie komunikácie a doručovania sa zmluvné strany zaväzujú používať kontaktné údaje uvedené v tejto Zmluve alebo oznámené v súlade s touto Zmluvou. zmluvné strany sa zaväzujú bezodkladne písomne oznámiť akúkoľvek zmenu svojich kontaktných údajov alebo kontaktných údajov oprávnených osôb druhej zmluvnej strane. Ak v tejto Zmluve nie je ustanovené inak, zmena je účinná dňom doručenia písomného oznámenia bez potreby uzatvorenia dodatku k tejto Zmluve. Ak nastane zmena v kontaktných údajoch, zmluvné strany sa zaväzujú zároveň vyhotoviť písomný protokol o uskutočnenej zmene.
9. Zmluvné strany sa dohodli, že bežná písomná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) alebo komunikácia v iných prípadoch vyslovene uvedených v tejto Zmluve môže byť vykonávaná prostredníctvom e-mailu. Komunikácia zmluvných strán, ktorá má povahu právneho úkonu (napr. odstúpenie od zmluvy, uplatnenie zmluvnej pokuty a pod.) bude vykonávaná písomne v listinnej podobe s doporučeným doručovaním druhej zmluvnej strane prostredníctvom poštovej služby alebo kuriérskej služby.

## Čl. XII - Ukončenie zmluvy

1. Táto Zmluva zaniká:
   * 1. uplynutím doby, na ktorú bola uzavretá,
     2. písomnou dohodou zmluvných strán,
     3. odstúpením Používateľa od zmluvy v prípadoch, ktoré ustanovuje táto zmluva alebo z dôvodov stanovených v zákone,
     4. výpoveďou zo strany Používateľa bez uvedenia dôvodu s 3-mesačnou výpovednou lehotou, pričom výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená zhotoviteľovi, a uplynie posledným dňom príslušného kalendárneho mesiaca.
2. Pokiaľ bude táto zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto zmluvy podstatnú náležitosť dohody o ukončení účinnosti tejto zmluvy.
3. Vysporiadanie pohľadávok z titulu odstúpenia alebo výpovede od zmluvy je dojednané medzi zmluvnými stranami nasledovným spôsobom:
   1. časť predmetu zmluvy dodaná na základe tejto zmluvy do dátumu ukončenia zmluvného vzťahu zostáva v užívaní Používateľa, a to dňom ukončenia zmluvného vzťahu, ak je to pre Používateľa účelné;
   2. k dátumu ukončenia zmluvného vzťahu vzniká Poskytovateľovi nárok fakturovať rozpracovanosť časti predmetu zmluvy percentuálnym podielom zo zmluvne dohodnutej ceny. Rozpracovanosť určením percentuálneho podielu zo zmluvnej ceny musí byť zmluvnými stranami vzájomne odsúhlasená najneskôr do 14 dní od ukončenia zmluvného vzťahu. Pokiaľ v tejto dobe nedôjde medzi zmluvnými stranami k vzájomnej dohode, vzniká Poskytovateľovi právo fakturovať rozpracovanosť v závislosti na čase, kedy k ukončeniu zmluvného vzťahu došlo. Bez ohľadu na uplatnenie ustanovenia **tohto bodu**, uvedeného v predošlej vete, majú obidve zmluvné strany, v prípade, že sa zmluvné strany nedohodnú na výške rozpracovanosti, právo požiadať o rozhodnutie súd a po jeho rozhodnutí vysporiadať rozdiel medzi výškou pohľadávky uhradenou v zmysle **tohto bodu** a výškou stanovenou súdom;
   3. v prípade predčasného ukončenia zmluvného vzťahu zo strany Používateľa, Poskytovateľovi zaniká nárok na uplatnenie rozpracovanosti v zmysle **písm. b)** **tohto bodu tohto článku** zmluvy.
4. Odstúpiť od zmluvy je možné len zo strany Používateľa, a to z dôvodov stanovených v tejto zmluve alebo v zákone (najmä v zmysle ust. § 19 zákona o VO alebo ust. § 15 ods. 1 zákona č. 315/2016 Z. z. alebo ak bola táto zmluva uzavretá v rozpore so zákonom (napr. v rozpore s ust. § 11 ods. 1 zákona o VO).
5. Používateľ je oprávnený odstúpiť od tejto zmluvy pre podstatné porušenie zmluvy Poskytovateľom, za ktoré sa považuje najmä porušenie, ktoré je tak klasifikované v tejto zmluve, alebo ak je podľa posúdenia Používateľa zjavné, že Poskytovateľ nebude schopný riadne splniť všetky svoje povinnosti zo zmluvy.
6. Používateľ je oprávnený odstúpiť od tejto zmluvy aj v nasledovných prípadoch, a to buď v celom jej rozsahu alebo čiastočne, a to aj bez výzvy na dodatočné splnenie záväzkov, a bez toho, aby Používateľovi vznikla z dôvodu odstúpenia povinnosť nahradiť škodu alebo akékoľvek sankcie:
   * 1. ak Poskytovateľ nedodrží požiadavky Používateľa na rozsah a kvalitu plnenia podľa tejto zmluvy,
     2. ak sa Poskytovateľ stane spoločnosťou v kríze v zmysle § 67a Obchodného zákonníka,
     3. vyhlásenie konkurzu na Poskytovateľa alebo povolenie reštrukturalizácie Poskytovateľa alebo vstup Poskytovateľa do likvidácie,
     4. začatie exekučného konania proti Poskytovateľovi,
     5. ak vznikne dôvodné podozrenie, že komukoľvek, kto je súčasťou organizácie Používateľa alebo akémukoľvek podriadenému, či zástupcovi Používateľa Poskytovateľ alebo jeho podriadený alebo zástupca ponúkol alebo dal úplatok; za dôvodné podozrenie pre účely toho ustanovenia zmluvy sa považuje vznesenie obvinenia za konkrétny skutok, ktorý napĺňa skutkovú podstatu príslušného trestného činu,
     6. ak Poskytovateľ predá svoj podnik alebo časť podniku a podľa Používateľa sa tým zhorší vymožiteľnosť práv a povinností zo zmluvy,
     7. ak je Poskytovateľ v omeškaní s plnením o viac ako 7 dní,
     8. ak Poskytovateľ po dodaní predmetu zmluvy alebo po predložení príslušnej dokumentácie k tovaru nadobudne dôvodnú pochybnosť o tom, že tovar zodpovedá špecifikácií uvedenej v prílohe č. 1 tejto zmluvy alebo dôvodnú pochybnosť o dôveryhodnosti, správnosti alebo pravdivosti predloženej príslušnej dokumentácií k tovaru,
     9. ak Poskytovateľ bude vykonávať predmet zmluvy v rozpore s podmienkami dohodnutými v zmluve,
     10. ak Poskytovateľ poruší povinnosti, ktoré majú za následok nesprávnu realizáciu predmetu plnenia (t.j. výskyt väčšieho počtu nedostatkov /aspoň 3/, resp. výskyt vád, ktoré Poskytovateľ neodstráni v lehote napriek upozorneniu),
     11. ak Poskytovateľ použije iné materiály ako tie, ktorých použitie nebolo odsúhlasené stavebno-
     12. ak Poskytovateľ preukázane poruší právne predpisy Slovenskej republiky a Európskej únie v rámci realizácie diela súvisiace s činnosťou Poskytovateľa,
     13. ak Poskytovateľ poskytne nepravdivé alebo zavádzajúce informácie, resp. neposkytne informácie v súlade s podmienkami tejto zmluvy,
     14. ak Poskytovateľ alebo subdodávatelia, ak sa na nich taká zákonná povinnosť vzťahuje, nie sú v súlade s ust. § 4 zákona č. 315/2016 Z. z. zapísaní v registri partnerov verejného sektora aspoň po dobu trvania zmluvy.
7. V prípade, že počas plnenia zmluvy bude Používateľ dôvodne pochybovať o riadnom a včasnom realizovaní plnenia Poskytovateľom a Poskytovateľ v lehote určenej Používateľom, ktorá nesmie byť kratšia ako 5 (päť) pracovných dní, neposkytne Používateľovi dostatočné záruky riadneho a včasného plnenia, je Používateľ oprávnený odstúpiť od zmluvy. Konanie Poskytovateľa, pre ktoré bude Používateľ postupovať podľa prvej vety **tohto bodu** zmluvy a odstúpi od Zmluvy, je **podstatným porušením** povinnosti, na ktoré sa vzťahuje zmluvná pokuta v prospech Používateľa vo výške účelne vynaložených nákladov na zabezpečenie plnenia; ustanovenie **bodu 13. tohto článku** tejto zmluvy tým nie je dotknuté.
8. Používateľ je oprávnený odstúpiť od tejto zmluvy aj v prípade, ak sa rozhodne ďalej nepokračovať v  realizácii plnenia.
9. Pri nepodstatnom porušení tejto zmluvy Poskytovateľom môže Používateľ odstúpiť od tejto zmluvy, ak k odstráneniu porušenia (protiprávneho stavu) nedôjde ani v dodatočnej primeranej lehote na plnenie, poskytnutej Používateľom v písomnom upozornení na porušenie povinnosti a jeho následky, v trvaní najmenej 5 (päť) dní.
10. Odstúpenie od Zmluvy je účinné dňom doručenia písomného oznámenia Používateľa o odstúpení od zmluvy Poskytovateľovi. V odstúpení od zmluvy musia byť vymedzené dôvody odstúpenia od zmluvy, ak táto zmluva alebo zákon neustanovuje inak. Účinky odstúpenia sa riadia príslušnými ustanoveniami Obchodného zákonníka, ak táto zmluva neustanovuje inak.
11. V prípade odstúpenia od zmluvy si zmluvné strany ponechajú plnenia odovzdané a prevzaté do momentu odstúpenia od zmluvy, ktoré boli vykonané v súlade s podmienkami uvedenými v tejto zmluve a jej prílohách, a úhrady za ne. Odstúpením od zmluvy nie sú dotknuté práva a povinnosti zmluvných strán ohľadne ponechaných plnení dodaných Poskytovateľom, ktoré boli do momentu odstúpenia Poskytovateľom riadne a včas realizované a Používateľom riadne prevzaté (akceptované), vrátane práv a povinností vyplývajúcich zo záruky poskytnutej podľa **článku X** tejto zmluvy na odovzdané a prevzaté časti diela. Odstúpením od tejto zmluvy nebude dotknutá ani platnosť licencií.
12. Skončenie tejto zmluvy sa nedotýka nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto zmluvy, ktorý vznikol počas účinnosti zmluvy, a ďalej ustanovení tejto zmluvy, ktoré vzhľadom na svoju povahu majú trvať aj po ukončení zmluvy, najmä ustanovenia o komunikácii a riešení sporov.
13. Zmluvné strany sa dohodli, že predtým, ako Používateľ využije svoje právo odstúpiť od tejto zmluvy z akékoľvek dôvodu, požiada štatutárny orgán Poskytovateľa o písomné vysvetlenie alebo spoločné rokovanie za účelom vzájomného vysvetlenia dôvodov pre odstúpenie; prípadné písomné odstúpenie od zmluvy zašle Používateľ najskôr po uplynutí 5 pracovných dní od doručenia takej výzvy. Uvedené neplatí pre odstúpenie od zmluvy z dôvodov v zmysle **článku XIII** tejto Zmluvy.
14. V prípade zániku zmluvy alebo jej časti sa Poskytovateľ zaväzuje poskytnúť Používateľovi maximálnu súčinnosť pri poverení tretej osoby poskytovaním plnení, ktoré z časti alebo úplne zodpovedajú plneniu zmluvy.
15. V prípade zániku zmluvy je Poskytovateľ povinný odovzdať všetky informácie zhromaždené alebo získané počas plnenia zmluvy Používateľovi. Poskytovateľ nie je oprávnený informácie podľa predchádzajúcej vety si po zániku zmluvy ponechať, resp. akokoľvek nimi disponovať.

**Čl. XIII - Sankcie a zmluvné pokuty**

1. Ak bude Poskytovateľ v omeškaní s plnením povinnosti riadne alebo včas odovzdať Používateľovi plnenie alebo ktorúkoľvek jeho časť, má Používateľ právo požadovať od Poskytovateľa zaplatenie zmluvnej pokuty vo výške 0,05 % z celkovej ceny vrátane DPH za každý začatý deň omeškania, avšak len do lehoty max. 10 dní omeškania. V prípade, ak Poskytovateľ prekročí aj túto lehotu 10 dní omeškania, má Používateľ právo požadovať od Poskytovateľa zaplatenie zmluvnej pokuty vo výške 2 % z celkovej ceny vrátane DPH za každý začatý deň omeškania.
2. Ak bude Poskytovateľ v omeškaní s plnením povinnosti odstrániť záručnú vadu, Používateľ je oprávnený požadovať od Poskytovateľa zmluvnú pokutu vo výške **300,- EUR** (slovom: tristo eur) za každý začatý deň omeškania s odstránením vady.
3. Ak bude Poskytovateľ v omeškaní s plnením akejkoľvek inej povinnosti vyplývajúcej mu z tejto zmluvy, na ktorú sa nevzťahuje zmluvná pokuta podľa iných ustanovení tejto zmluvy (ďalej len ako „*iná povinnosť*“), alebo ak Poskytovateľ inú povinnosť poruší, Používateľ je oprávnený požadovať od Poskytovateľa zmluvnú pokutu vo výške **100,- EUR** (slovom: sto eur) za každý začatý deň omeškania s plnením takejto inej povinnosti alebo zmluvnú pokutu vo výške **100,- EUR** (slovom: sto eur) za každé jednotlivé (aj opakované) porušenie inej povinnosti. Zmluvné strany zhodne prehlasujú, že dojednanie zmluvnej pokuty podľa predchádzajúcej vety pre porušenie inej povinnosti považujú za dostatočne určité.
4. V prípade omeškania Používateľa so splnením peňažného záväzku alebo jeho časti, má Poskytovateľ právo v súlade s § 369a Obchodného zákonníka uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z. z.
5. Používateľ je oprávnený požadovať náhradu škody spôsobenú porušením povinností, na ktorú sa vzťahuje zmluvná pokuta, a to v plnom rozsahu.
6. V prípade, ak dôjde k omeškaniu alebo porušeniu povinnosti, na ktoré sa vzťahuje zmluvná pokuta podľa akéhokoľvek ustanovenia tejto zmluvy, považuje sa každé takéto konanie za podstatné porušenie tejto zmluvy, pri ktorom je Používateľ oprávnený odstúpiť od tejto zmluvy.
7. Zmluvné strany sa dohodli, že pre platenie zmluvných sankcií sa primerane použijú ustanovenia **článku VIII** tejto Zmluvy.

#### Čl. XIV - Zodpovednosť za škodu a náhrada škody

1. Každá zo zmluvných strán nesie zodpovednosť za spôsobenú škodu porušením všeobecne záväzných platných a účinných právnych predpisov Slovenskej republiky a tejto zmluvy. V prípade porušenia povinnosti je Poskytovateľ povinný nahradiť Používateľovi spôsobenú škodu v plnom rozsahu. V prípade porušenia povinnosti je Používateľ povinný nahradiť Poskytovateľovi výlučne spôsobenú skutočnú škodu, pričom jej výška môže byť maximálne v rozsahu 100 % z ceny diela (bez DPH).
2. Poskytovateľ zodpovedá za škodu spôsobenú Používateľovi jeho zamestnancami a/alebo subdodávateľmi, pričom ustanovenia zákon č. 311/2001 Z. z. Zákonník práce v znení neskorších predpisov (ďalej len „*Zákonník práce*“) o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
3. Poskytovateľ zodpovedá za škodu spôsobenú vadou predmetu plnenia alebo jeho časti, ktorá vznikne Používateľovi v čase platnosti tejto Zmluvy až do uplynutia záručnej doby.
4. Na vznik zodpovednosti za spôsobenú škodu nie je nevyhnutné, aby bola spôsobená úmyselným konaním zmluvnej strany, oprávnenej osoby zmluvnej strany alebo inej poverenej osoby, ale postačuje spôsobenie škody z nedbanlivosti.
5. Obe zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
6. Poskytovateľ je povinný postupovať pri plnení pokynov a zadaní zo strany Používateľa s odbornou starostlivosťou a na nevhodnosť pokynov Používateľa upozorniť. Ak Používateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá ani za škodu, ktorá vznikla v dôsledku vadného zadania zo strany Používateľa, ak Poskytovateľ bezodkladne upozornil Používateľa na vadnosť tohto zadania a Používateľ na tomto zadaní naďalej písomne trval.
7. Ak nevhodné pokyny a/alebo podklady dané Používateľom prekážajú v riadnom plnení povinností Poskytovateľa podľa tejto zmluvy, je Poskytovateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Používateľa alebo písomného oznámenia, že Používateľ trvá na poskytnutí plnení podľa tejto zmluvy s použitím podkladov a pokynov daných mu Používateľom.
8. Zmluvné strany sa zaväzujú upozorniť písomne druhú zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto zmluvy a predložiť druhej zmluvnej strane dôkazy o existencii týchto okolností. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
9. Poskytovateľ je oprávnený zabezpečiť plnenie tejto zmluvy alebo jeho častí prostredníctvom subdodávateľov v súlade s podmienkami verejného obstarávania a touto zmluvou. Poskytovateľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
10. V prípade okolnosti vylučujúcej zodpovednosť, ktorou sa rozumie prekážka, ktorá nastala nezávisle od vôle zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala (ide napríklad o prípady vojny, invázie, občianske vojny, povstanie, občianske nepokoje, embargo, zásah štátu či vlády, živelné udalosti, generálne štrajky) zmluvná strana, ktorá nesplní svoje povinnosti z tejto zmluvy z dôvodu okolností vylučujúcich zodpovednosť, nebude zodpovedná za škodu. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
11. Za okolnosť vylučujúcu zodpovednosť sa však nepovažuje oneskorenie dodávok subdodávateľov Poskytovateľa, omeškanie akýchkoľvek iných zmluvných partnerov Poskytovateľa alebo akékoľvek iné nesplnenie povinností zmluvných partnerov Poskytovateľa.
12. Pokiaľ okolnosti vylučujúce zodpovednosť trvajú dlhšie ako tridsať (30) dní, zmluvné strany sa zaväzujú rokovať o dotknutých povinnostiach, najmä predĺžení termínov podľa tejto zmluvy. Pokiaľ nepríde k dohode, má Používateľ právo od tejto zmluvy odstúpiť.

**Čl. XV - Práva duševného vlastníctva**

1. Používateľ nevykonáva majetkové práva autorov k dodaným licenciám ESET a nie je oprávnený vykonávať úpravy softvéru.
2. Okamihom odstránenia ochranných prostriedkov alebo nainštalovania softvérových komponentov sa Používateľ stáva oprávneným užívateľom softvérového produktu a akceptuje licenčné osvedčenie výrobcu softvéru.
3. Používateľ sa zaväzuje dodržiavať autorské práva a licenčné podmienky špecifikované výrobcom softvéru.
4. Poskytovateľ touto zmluvou poskytuje Používateľovi odplatnú licenciu, t. j. udeľuje Používateľovi ako nadobúdateľovi licencie odplatný a územne a časovo obmedzený súhlas na používanie predmetu zmluvy v obmedzenom rozsahu pre svoje potreby pri dodržaní dohodnutých podmienok, čo znamená právo nainštalovať softvér na pevný disk počítača alebo na iné podobné médium slúžiace na trvalé ukladanie dát, inštaláciu a ukladanie softvéru do pamäte počítačového systému, na vykonávanie, na ukladanie a na zobrazovanie softvéru na počítačových systémoch.
5. Licencia má charakter nevýhradnej licencie, neprevoditeľnej licencie a poskytuje sa na dobu určitú.
6. Na účely tejto zmluvy sa poskytnutím licencie rozumie právo nerušeného používania predmetu zmluvy v súlade s obmedzeniami stanovenými zákonom č. 185/2015 Z. z. Autorský zákon v znení neskorších predpisov, touto zmluvou a licenčnými podmienkami.
7. Používateľ prehlasuje, že nebude priamo ani nepriamo:
8. používať žiadne dôverné informácie prináležiace Poskytovateľovi pre vytvorenie akéhokoľvek softvérového počítačového programu alebo užívateľskej dokumentácie,
9. kopírovať, dočasne ani trvale, celkom ani čiastočne, reprodukovať, adaptovať, odvodzovať, prekladať, lokalizovať, portovať alebo akokoľvek inak modifikovať predmet zmluvy alebo iné dôverné informácie Poskytovateľa ani to nedovolí tretej osobe.
10. Poskytovateľ touto zmluvou poskytuje Používateľovi iba práva na používanie licencií, ktoré sú predmetom zmluvy, nie práva na ich šírenie.
11. V prípade neobnovenia podpory po uplynutí jej platnosti, môže Používateľ licencie používať len vo verzii, ktorá časovo spadá do obdobia platnosti podpory.
12. V prípade, že tretia osoba akýmkoľvek spôsobom uplatní práva na dodané antivírusové riešenie, ktoré sú nezlučiteľné s právami vykonávanými Používateľom, Poskytovateľ sa zaväzuje vykonať všetky opatrenia potrebné na nápravu a nerušený výkon práv Používateľa.

Čl. XVI - Ochrana dôverných informácii

1. Zmluvné strany sa zaväzujú zachovávať mlčanlivosť o informáciách, ktoré získali v súvislosti s uzavretím alebo plnením tejto zmluvy (ďalej aj len súhrnne ako „*dôverné informácie*“). Za dôverné informácie sa považujú: (i) informácie o činnosti zmluvnej strany, jej štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane, (ii) informácia výslovne zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane, (iii) informácia poskytnutá zmluvnej strane alebo získaná zmluvnou stranou pred nadobudnutím platnosti a účinnosti zmluvy a tiež počas jej platnosti a účinnosti, pokiaľ sa týka jej predmetu (iv) informácia, pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo a utajované skutočnosti).
2. Za dôverné informácie sa nepovažujú:
   * 1. táto zmluva,
     2. informácie, ktoré sa bez porušenia tejto zmluvy stali verejne známymi,
     3. informácie, ktoré je Používateľ povinný sprístupniť alebo zverejniť podľa všeobecne záväzného právneho predpisu platného a účinného na území Slovenskej republiky,
     4. informácie zákonne získané zmluvnou stranou od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie,
     5. informácie získané na základe postupu nezávislého na tejto zmluve alebo druhej zmluvnej strane, pokiaľ je strana, ktorá informácie získala, schopná túto skutočnosť doložiť,
     6. informácie nezávisle vyvinuté zmluvnou stranou.
3. Zmluvné strany sa zaväzujú používať dôverné informácie druhej zmluvnej strany výlučne na účel, na ktorý im boli poskytnuté a zároveň sa zaväzujú dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
4. Povinnosť zachovávať mlčanlivosť o dôverných informáciách sa nevzťahuje na nasledovné prípady:
   1. zmluvnej strane na základe zákona alebo na základe rozhodnutia príslušného orgánu (napr. súdy, prokuratúra a iné) vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť,
   2. poskytnutie dôvernej informácie subdodávateľom, ak sa subdodávateľ podieľa na plnení predmetu zmluvy a ak je to potrebné na účely plnenia povinností Poskytovateľa podľa tejto zmluvy; to však len za predpokladu, že subdodávateľ takúto dôvernú informáciu nevyhnutne potrebuje pre účely plnenia tejto zmluvy a zároveň ak Poskytovateľ zabezpečí, že subdodávateľ bude viazaný minimálne v rovnakom rozsahu k ochrane dôverných informácií ako sú viazané zmluvné strany,
   3. poskytnutie dôverných informácií odborným poradcom zmluvných strán (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou zmluvnou stranou, a to v súvislosti s poskytovaním ich služieb dotknutej zmluvnej strane,
   4. poskytnutie dôverných informácií Používateľom jeho zriaďovateľovi alebo inému subjektu verejnej správy v súvislosti s plnením im zverených úloh a činností.
5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku zmluvy. V  rozsahu zaisťujúcom splnenie povinnosti mlčanlivosti podľa tohto článku zmluvy, Poskytovateľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Poskytovateľ vyhlasuje, že oboznámil svojich zamestnancov, ktorí sa budú podieľať na plnení tejto zmluvy, s povinnosťou mlčanlivosti v zmysle tejto zmluvy.
6. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli. Porušujúca zmluvná strana je povinná bezodkladne vykonať opatrenia na zamedzenie porušovania povinnosti mlčanlivosti.
7. Pre vylúčenie pochybností, ustanovenia bodov **tohto článku** zmluvy sú účinné bez časového obmedzenia, t. j. aj po ukončení platnosti a účinnosti tejto zmluvy.
8. Používateľ je oprávnený požadovať od Poskytovateľa zmluvnú pokutu vo výške **500,- EUR** (slovom: päťsto eur) za porušenie ktorejkoľvek povinnosti vyplývajúcej Poskytovateľovi z **tohto** **článku** zmluvy a za každý jednotlivý prípad porušenia povinnosti aj opakovane. Používateľ je zároveň oprávnený odstúpiť od tejto zmluvy v prípade porušenia povinnosti Poskytovateľa vyplývajúcej z tohto článku zmluvy; takéto porušenie sa považuje za podstatné porušenie zmluvy.

## Čl. XVII - Záverečné ustanovenia

1. Táto zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni zverejnenia tejto zmluvy v Centrálnom registri zmlúv (ďalej v texte ako „*register*“) podľa ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) (ďalej v texte ako „*zákon o slobodnom prístupe k informáciám*“) v znení neskorších predpisov a v súlade s ustanovením § 47a Občianskeho zákonníka. Táto zmluva je povinne zverejňovanou zmluvou v zmysle zákona o slobodnom prístupe k informáciám. Ak ďalej nie je ustanovené inak, zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v registri. Povinné zverejnenie zmluvy Používateľom nie je porušením povinnosti mlčanlivosti.
2. Zmluva sa uzatvára na dobu určitú, a to do dňa splnenia všetkých záväzkov podľa zmluvy zmluvnými stranami.
3. Ak v priebehu zmluvného vzťahu zmení Poskytovateľ názov/obchodné meno, prípadne dôjde k jeho rozdeleniu, zlúčeniu, splynutiu alebo úpadku, je povinný o tejto skutočnosti okamžite písomne informovať Používateľa, spolu s uvedením, ako prechádzajú práva a záväzky z tejto zmluvy na jeho právneho nástupcu a aký subjekt je jeho právnym nástupcom.
4. Zmluvné strany sa dohodli, že vzťahy neupravené touto zmluvou sa riadia príslušnými ustanoveniami Obchodného zákonníka a Autorského zákona v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto zmluvy alebo v súvislosti s ňou je právo Slovenskej republiky.
5. V prípade rozporu medzi ustanoveniami tejto zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia tejto zmluvy. V prípade rozporu medzi ustanoveniami tejto zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia tejto zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
6. V prípade, že by sa dostali do rozporu zmluva, Príloha č. 1 a iná príloha, ak Používateľ neurčí inak, platí nasledovné poradie záväznosti uvedených dokumentov:
   1. Zmluva,
   2. Príloha č. 1,
   3. iná príloha.

Pre vylúčenie pochybností, ustanovenia Zmluvy majú prednosť pred obsahom ktorejkoľvek z príloh tejto Zmluvy. Zmluvné strany zároveň prihliadajú pri výklade ustanovení tejto Zmluvy vrátane jej príloh na obsah vysvetlení a ďalších prípadných doplňujúcich informácií poskytnutých Používateľom Poskytovateľovi v procese verejného obstarávania.

1. V prípade vzniku sporu z tejto zmluvy alebo v súvislosti s ňou sa zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
2. Neoddeliteľnou súčasťou tejto zmluvy sú nasledovné prílohy:
3. Príloha č. 1: Špecifikácia predmetu zmluvy,
4. Príloha č. 2: Špecifikácia rozšírených servisných služieb,
5. Príloha č. 3: Kalkulácia ceny predmetu,
6. Príloha č. 4: Zoznam subdodávateľov,
7. Príloha č. 5: Kontaktné údaje servisnej podpory Poskytovateľa.
8. Ak niektoré ustanovenia tejto zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.
9. Túto zmluvu je možné meniť a dopĺňať iba písomnými dodatkami podpísanými oprávnenými osobami oboch strán. Dodatky k tejto zmluve je možné uzatvoriť výlučne v súlade s ust. § 18 zákona o VO.
10. Táto zmluva je vyhotovená v piatich vyhotoveniach s platnosťou originálu, z ktorých štyri vyhotovenia obdrží Používateľ a jedno vyhotovenie obdrží Poskytovateľ.
11. Všetky podmienky, ustanovenia a povinnosti vyplývajúce zo zmluvy a jej príloh sú pre strany i ich prípadných zákonných nástupcov záväzné.
12. Zmluvné strany vyhlasujú, že si zmluvu riadne prečítali, jej obsahu porozumeli, zmluvu uzatvorili dobrovoľne, ich prejavy vôle sú slobodné, určité, vážne a zrozumiteľné a nebola uzavretá v tiesni, pod nátlakom a ani za nápadne nevýhodných podmienok. Na znak súhlasu s obsahom zmluvy ju vlastnoručne podpísali.

V ................., dňa ....................... V ...................., dňa ...............

Používateľ: Poskytovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mgr. Matúš Čupka ...........**

**starosta**

## Príloha č. 1 Špecifikácia predmetu zmluvy

|  |  |
| --- | --- |
| **Technické vlastnosti, parametre a hodnoty predmetu zmluvy**  *(uchádzač prílohy vyplní v zmysle ním predkladaného tovaru)* | |
|  | |
|
| **1.** | **Licencie ESET PROTECT Enterprise alebo ekvivalent, na licenčné obdobie 24 mesiacov s rozšírenou servisnou podporou formou SLA na obdobie 24 mesiacov** |
| 1.1. | Dodanie licencií ESET PROTECT Enterprise alebo ekvivalent pre ochranu min. 300 endpointov |
| 1.2. | Dodanie implementačných, konfiguračných prác pre XDR platformu ESET PROTECT Enterprise alebo ekvivalent |
| 1.3. | Implementácia prostredia ESET PROTECT alebo ekvivalent (centrálneho manažmentu) pre serverové prostredie, pracovné stanice v rozsahu min. 8 dní |
| 1.4. | Implementačné a optimalizačné práce pre prostredie ESET Inspect alebo ekvivalent (uchádzač uvedie presný názov ním ponúkaného riešenia) v rozsahu min. 35 dní |
| 1.5. | Implementácia a konfigurácia sandbox funkcionality na endpointoch. |
| 1.6. | Technické školenie pre administrátorov verejného obstarávateľa na nástroj ESET Inspect alebo ekvivalent v poslednej vydanej verzii (najaktuálnejšie dostupnej na trhu) v rozsahu min. 2 dni |
| 1.7. | Technické školenie pre administrátorov verejného obstarávateľa na nástroje ESET Protect alebo ekvivalent v rozsahu min. 1 deň |
| 1.8. | Súčasťou dodania predmetu zákazky je poskytovanie aktualizácií (update), nových verzií (upgrade) alebo podpory obstarávaných licencií. |
| 1.9. | Poskytovanie služieb rozšírenej servisnej podpory formou SLA s aktívnym monitoringom pre XDR platformu a na prenosné zariadenia prostredníctvom centrálnej konzoly na obdobie min. 12 mesiacov. |
| **Bližšia min. technická špecifikácia na softvérové riešenie pre prostredie XDR:** | |
| **2.** | **Antivírusové riešenie pre koncové body a servery:** |
| 2.1. | Podporované klientske platformy OS - min. Windows, Linux, MacOS, Android, všetko v slovenskom alebo českom jazyku Natívna podpora architektúr pre platformy Windows a MacOS: x86, x64, ARM64 |
| 2.2. | Antimalware, antiransomware, antispyware a anti-phishing na aktívnu ochranu pred všetkými typmi hrozieb |
| 2.3. | Personálny firewall pre zabránenie neautorizovanému prístupu k zariadeniu so schopnosťou automatického prebratia pravidiel z brány Windows Firewall. |
| 2.4. | Modul pre ochranu operačného systému a elimináciu aktivít ohrozujúcich bezpečnosť zariadenia s možnosťou definovať pravidlá pre systémové registre, procesy, aplikácie a súbory |
| 2.5. | Ochrana pred neautorizovanou zmenou nastavenia / vyradenie z prevádzky / odinštalovaním antimalware riešení a kritických nastavení a súborov operačného systému |
| 2.6. | Aktívna aj pasívna heuristická analýza pre detekciu doposiaľ neznámych hrozieb |
| 2.7. | Systém na blokáciu exploitov zneužívajúcich zero-day zraniteľností, ktorý pokrýva najpoužívanejšie vektory útoku: min. sieťové protokoly, Flash Player, Java, Microsoft Office, webové prehliadače, e-mailových klientov, PDF čítačky |
| 2.8. | Systém na detekciu malwaru už na sieťovej úrovni poskytujúci ochranu aj pred zneužitím zraniteľností na sieťovej vrstve |
| 2.9. | Kontrola šifrovaných spojení (SSL, TLS, HTTPS, IMAPS…). |
| 2.10. | Anti-phishing so schopnosťou detekcie homoglyph útokov |
| 2.11. | Kontrola RAM pamäte pre lepšiu detekciu malwaru využívajúcu silnú obfuskáciu a šifrovanie |
| 2.12. | Cloud kontrola súborov pre urýchlenie skenovania fungujúce na základe reputácie súborov. |
| 2.13. | Kontrola súborov v priebehu sťahovania pre zníženie celkového času kontroly |
| 2.14. | Kontrola súborov pri zapisovaní na disku a extrahovaní archivačných súborov |
| 2.15. | Detekcia s využitím strojového učenia |
| 2.16. | Funkcia ochrany proti zapojeniu do botnetu pracujúcej s detekciou sieťových signatúr |
| 2.17. | Ochrana pred sieťovými útokmi skenujúca sieťovú komunikáciu a blokujúca pokusy o zneužitie zraniteľností na sieťovej úrovni |
| 2.18. | Kontrola s podporou cloudu pre odosielanie a online vyhodnocovanie neznámych a potenciálne škodlivých aplikácií. |
| 2.19. | Lokálny sandbox |
| 2.20. | Modul behaviorálnej analýzy pre detekciu správania nových typov ransomwaru |
| 2.21. | Systém reputácie pre získanie informácií o závadnosti súborov a URL adries |
| 2.22. | Cloudový systém na detekciu nového malwaru ešte nezaneseného v aktualizáciách signatúr |
| 2.23. | Technológia na detekciu rootktitov obvykle sa maskujúcich za súčasti operačného systému. |
| 2.24. | Skener firmvéru BIOSu a UEFI |
| 2.25. | Skenovanie súborov v cloude OneDrive |
| 2.26. | Funkcionalita pre MS Windows v min. rozsahu: Antimalware, Antispyware, Personal Firewall, Personal IPS, Application Control, Device control, Security Memory (zabraňuje útokom na bežiace aplikácie), kontrola integrity systémových komponentov |
| 2.27. | Funkcionalita pre k MacOS v min. rozsahu- Personal Firewall, Device control, autoupgrade |
| 2.28. | Možnosť aplikovania bezpečnostných politík aj v offline režime na základe definovaných podmienok |
| 2.29. | Ochrana proti pokročilým hrozbám (APT) a 0-day zraniteľnostiam |
| 2.30. | Podpora automatického vytvárania dump súborov na stanici na základe nálezov |
| 2.31. | Okamžité blokovanie/mazanie napadnutých súborov na stanici (s možnosťou stiahnutia administrátorom na ďalšiu analýzu) |
| 2.32. | Duálny aktualizačný profil pre možnosť sťahovania aktualizácií z mirroru v lokálnej sieti a zároveň vzdialených serverov pri nedostupnosti lokálneho mirroru (pre cestujúcich používateľov s notebookmi). |
| 2.33. | Možnosť definovať webové stránky, ktoré sa spustia v chránenom režime prehliadača, pre bezpečnú prácu s kritickými systémami alebo internetovým bankovníctvo |
| 2.34. | Aktívne ochrany pred útokmi hrubou silou na protokol SMB a RDP |
| 2.35. | Možnosť zablokovania konkrétnej IP adresy po sérii neúspešných pokusov o prihlásenie pre protokoly SMB a RDP s možnosťou výnimiek vo vnútorných sieťach |
| 2.36. | Automatické aktualizácie bezpečnostného softvéru s možnosťou odloženia reštartu stanice. |
| 2.37. | "Zmrazenie“ na požadovanej verzii – produkt je možné nakonfigurovať tak, aby nedochádzalo k automatickému povyšovaniu majoritných a minoritných verzií najmä na staniciach, kde sa vyžaduje vysoká stabilita |
| **3.** | **Integrovaná cloudová analýza neznámych vzoriek** |
| 3.1. | Funkcia cloudového sandboxu je integrovaná do produktu pre koncové a serverové zariadenia, tzn. Cloudový sandbox nemá vlastného agenta, nevyžaduje inštaláciu ďalšie komponenty či už v rámci produktu alebo implementácie HW prvku do siete |
| 3.2. | Sandbox umožňujúci spustenie vzoriek malwaru pre: • Windows • Linux |
| 3.3. | Možnosť využitia na koncových bodoch a serveroch pre aktívnu detekciu škodlivých súborov |
| 3.4. | Analýza neznámych vzoriek v rade jednotiek minút |
| 3.5. | Optimalizácia pre znemožnenie obídenia anti-sandbox mechanizmy |
| 3.6. | Schopnosť analýzy rootkitov a ransomvéru |
| 3.7. | Schopnosť detekcie a zastavenie zneužitia alebo pokusu o zneužitie zero day zraniteľnosti |
| 3.8. | Riešenie pracuje s behaviorálnou analýzou |
| 3.9. | Kompletný výsledok o zanalyzovanom súbore vrátane informácie o nájdenom i nenájdenom škodlivom správaní daného súboru |
| 3.10. | Manuálne odoslanie vzorky do sandboxu |
| 3.11. | Možnosť proaktívnej ochrany, kedy je potenciálna hrozba blokovaná, pokiaľ nie je známy výsledok analýzy zo sandboxu |
| 3.12. | Neobmedzené množstvo odosielaných súborov |
| 3.13. | Všetka komunikácia prebieha šifrovaným kanálom |
| 3.14. | Okamžité odstránenie súboru po dokončení analýzy v cloudovom sandboxe |
| 3.15. | Možnosť voľby, aké kategórie súborov do cloudového sandboxu budú odchádzať (spustiteľné súbory, archívy, skripty, pravdepodobný spam, dokumenty atp.) |
| 3.16. | Veľkosť odoslaných súborov do cloudového sandboxu môže dosahovať až 64MB |
| 3.17. | Výsledky analyzovaných súborov sú dostupné a automatizovane distribuované všetkým serverom a staniciam naprieč organizáciou, tak aby nedochádzalo k duplicitnému testovaniu |
| **4.** | **Šifrovanie celých diskov** |
| 4.1. | Podpora platforiem Windows a MacOS |
| 4.2. | Správa cez jednotný centrálny manažment |
| 4.3. | Unikátna technológia pre platformu Windows (nevyužíva sa BitLocker) |
| 4.4. | Podpora Pre-Boot autentizácia |
| 4.5. | Podpora TMP modulu |
| 4.6. | Podpora Opal samošifrovacích diskov |
| 4.7. | Možnosť definovať: počet chybne zadaných pokusov, zložitosť a dĺžku autentizačného hesla |
| 4.8. | Možnosť obmedziť platnosť autentizačného hesla |
| 4.9. | Podpora okamžitého zmazania šifrovacieho kľúča a následné uzamknutie počítača |
| 4.10. | Recovery z centrálnej konzoly |
| 5. | **XDR riešenie** |
| 5.1. | Možnosť prevádzky centrálneho servera v cloude alebo on-premise na platforme Windows Server |
| 5.2. | Webová konzola pre správu a vyhodnotenie |
| 5.3. | Možnosť prevádzky s databázami: Microsoft SQL, MySQL |
| 5.4. | Možnosť prevádzky v offline prostredí |
| 5.5. | Autonómne správanie so schopnosťou vyhodnotiť podozrivú/ škodlivú aktivitu a zareagovať na ňu aj bez aktuálne dostupného riadiaceho servera alebo internetového pripojenia |
| 5.6. | Logovanie činností administrátora (tzv. Audit Log) |
| 5.7. | Podpora EDR pre systémy Windows, Windows server, MacOS a Linux |
| 5.8. | Možnosť autentizácie do manažmentu EDR pomocou 2FA |
| 5.9. | Možnosť riadenia manažmentu EDR prostredníctvom API, a to ako pre: Prijímanie informácií z EDR serverov aj Zasielanie príkazov na EDR servery |
| 5.10. | Integrovaný nástroj v EDR riešení pre vzdialené zasielanie príkazov priamo z konzoly |
| 5.11. | Možnosť izolácie zariadenia od siete |
| 5.12. | Možnosť tvorby vlastných IoC |
| 5.13. | Možnosť škálovania množstva historických dát vyhodnotených v EDR min. 3 mesiace pre raw-data a min. 3 roky pre detegované incidenty. |
| 5.14. | „učiaci režim“ pre automatizované vytváranie výnimiek k detekčným pravidlám |
| 5.15. | Indikátory útoku pracujúce s behaviorálnou detekciou |
| 5.16. | Indikátory útoku pracujúce s reputáciou |
| 5.17. | Riešenie umožňuje analýzu vektorov útoku |
| 5.18. | Schopnosť detekcie: min. škodlivých spustiteľných súborov: skriptov, exploitov, rootkitov, sieťových útokov, zneužitie WMI nástrojov, bezsúborového malwaru, škodlivých systémových ovládačov / kernel modulov, pokusov o dump prihlasovacích údajov užívateľa |
| 5.19. | Schopnosť detegovať laterálny pohyb útočníka |
| 5.20. | Analýza procesov, všetkých spustiteľných súborov a DLL knižníc. |
| 5.21. | Náhľad na spustené skripty použité pri detegovanej udalosti |
| 5.22. | Možnosť zabezpečeného vzdialeného spojenia cez servery výrobcu do konzoly EDR |
| 5.23. | Schopnosť automatizovaného response úkonu pre jednotlivé detekčné pravidlá v podobe: izolácia stanice, blokácia hash súboru, blokácia a vyčistenie siete od konkrétneho súboru, ukončení procesu, reštart počítača, vypnutie počítača |
| 5.24. | Možnosť automatického vyriešenia incidentu administrátorom |
| 5.25. | Priorizácia vzniknutých incidentov |
| 5.26. | Možnosť stiahnutia spustiteľných súborov zo staníc pre bližšiu analýzu vo formáte archívu opatreným heslom |
| 5.27. | Integrácia a zobrazenie detekcií vykonaných antimalware produktom |
| 5.28. | Riešenie je schopné generovať tzv. forest/full execution tree model |
| 5.29. | Vyhľadávanie pomocou novo vytvorených IoC nad historickými dátami |
| 5.30. | Previazanie s technikami popísanými v knowledge base MITRE ATT&CK |
| 5.31. | Integrovaný vyhľadávač VirusTotal s možnosť rozšírenia o vlastné vyhľadávače |
| **6.** | **Management konzola pre správu všetkých riešení v rámci ponúkaného balíka v rozsahu:** |
| 6.1. | Možnosť prevádzkovať jednotnú management konzolu na správu týchto riešení v cloudovom nasadení alebo lokálnom (on-prem) nasadení |
| 6.2. | Webová konzola |
| 6.3. | Možnosť inštalácie na Windows aj Linux |
| 6.4. | Predpripravená virtual appliance pre virtuálne prostredie VMware, Microsoft Hyper-V a Microsoft Azure, Oracle Virtual Box |
| 6.5. | Server/proxy architektúra pre sieťovú pružnosť – zníženie záťaže pri sťahovaní aktualizácií detekčných modulov výrobcu |
| 6.7. | Možnosť prebudenia klientov pomocou Wake On Lan |
| 6.8. | Vzdialené vypnutie, reštart počítača alebo odhlásenie všetkých užívateľov |
| 6.9. | Možnosť konfigurácie virtual appliance cez užívateľsky prívetivé webové rozhranie Webmin |
| 6.10. | Nezávislí manažment agent pre platformy Windows, Linux a MacOS |
| 6.11. | Management agent pre architektúry na platformy Windows a MacOS: x86, x64, ARM64 |
| 612. | Nezávislý agent (pracuje aj offline) vzdialenej správy pre zabezpečenie komunikácie a ovládania operačného systému verejného obstarávateľa |
| 6.13. | Offline uplatňovanie politík a spúšťanie úloh pri výskyte definovanej udalosti (napríklad: odpojenie od siete pri nájdení škodlivého kódu). |
| 6.14. | Administrácia v najpoužívanejších jazykoch vrátane slovenčiny |
| 6.15. | Široké možnosti konfigurácie oprávnení administrátorov (napríklad možnosť správy iba časti infraštruktúry, ktoré konkrétnemu administrátorovi podlieha) |
| 6.16. | Zabezpečenie prístupu administrátorov do vzdialenej správy pomocou 2FA |
| 6.17. | Podpora štítkov/tagovania pre jednoduchšiu správu a vyhľadávanie |
| 6.18. | Správa karantény s možnosťou vzdialeného vymazania / obnovenia / obnovenia a vylúčenia objektu z detekcie |
| 6.19. | Vzdialené získanie zachyteného škodlivého súboru |
| 6.20. | Detekcia nespravovaných (rizikových) počítačov komunikujúcich na sieti. |
| 6.21. | Podpora pre inštalácie a odinštalácie aplikácií 3.strán |
| 6.22. | Vyčítanie informácií o verziách softvéru 3. strán |
| 6.23. | Možnosť vyčítať informácie o hardvéri na spravovaných zariadeniach (CPU, RAM, diskové jednotky, grafické karty…). |
| 6.24. | Možnosť vyčítať sériové číslo zariadenia |
| 6.25. | Možnosť vyčítať voľné miesto na disku |
| 6.26. | Detekcia aktívneho šifrovania BitLocker na spravovanej stanici |
| 6.27. | Zobrazenie časovej informácie o poslednom boote stanice |
| 6.28. | Odoslanie správy na počítač / mobilné zariadenie, ktoré sa následne zobrazí užívateľovi na obrazovke |
| 6.29. | Vzdialené odinštalovanie antivírusového riešenia 3. strany |
| 6.30. | Vzdialené spustenie akéhokoľvek príkazu na cieľovej stanici pomocou Príkazového riadka |
| 6.31. | Dynamické skupiny pre možnosť definovania podmienok, za ktorých dôjde k automatickému zaradeniu klienta do požadovanej skupiny a automatickému uplatneniu klientskej úlohy |
| 6.32. | Automatické zasielanie upozornení pri dosiahnutí definovaného počtu alebo percent ovplyvnených klientov (napríklad: 5 % všetkých počítačov / 50 klientov hlási problémy) |
| 6.33. | Podpora SNMP Trap, Syslogu a QRadar SIEM |
| 6.34. | Podpora formátov pre Syslog správy: CEF, JSON, LEEF |
| 6.35. | Podpora inštalácie skriptom - \*.bat, \*.sh, \*.ini (GPO, SSCM…). |
| 6.36. | Rýchle pripojenie na klienta pomocou RDP z konzoly pre vzdialenú správu. |
| 6.37. | Reportovanie stavu klientov chránených inými bezpečnostnými programami. |
| 6.38. | Schopnosť zaslať reporty a upozornenia na e-mail |
| 6.39. | Konzola podporuje multidoménové prostredie (schopnosť pracovať s viacerými AD štruktúrami) |
| 6.40. | Konzola podporuje multitenantné prostredie (schopnosť v jednej konzole spravovať viac počítačových štruktúr) |
| 6.41. | Podpora VDI prostredia (Citrix, VMware, SCCM, apod) |
| 6.42. | Podpora klonovania počítačov pomocou golden image |
| 6.43. | Podpora inštanciách klonov |
| 6.44. | Podpora obnovy identity počítača pre VDI prostredie na základe FQDN |
| 6.45. | Možnosť definovať viacero menných vzorov klonovaných počítačov pre VDI prostredie |
| 6.46. | Pridanie zariadenia do vzdialenej správy pomocou: synchronizácia s Active Directory, ručné pridanie pomocou podľa IP adresy alebo názvu zariadenia, pomocou sieťového skenu nechránených zariadení v sieti, Import cez csv súbor |
| **7.** | **Správa zraniteľností a patchov aplikácií tretích strán:** |
| 7.1. | Automatizované kontroly podľa vlastného harmonogramu na základe prispôsobiteľných pravidiel |
| 7.2. | Filtrovanie, zoskupovanie a triedenie zraniteľností podľa ich závažnosti |
| 7.3. | Možnosť manuálnych alebo automatických opráv |
| 7.4. | Prispôsobiteľné politiky záplat |
| 7.5. | Podpora multitenant v komplexných sieťových prostrediach - prehľad zraniteľností v konkrétnych častiach organizácie |
| 7.6. | Databáza zraniteľností, CVSS 2.0 a CVSS 3.1 |
| **8.** | **Ochrana poštových serverov/mailboxov:** |
| 8.1. | Komplexná vrstva ochrany na úrovni servera s cieľom zabrániť prieniku spamu a malvéru do e‑mailových schránok používateľov |
| 8.2. | Antimalvér, antispam, anti‑Phishing, ochrana hostiteľských serverov, ochrana založená na strojovom učení |
| 8.3. | Správa karantény |
| 8.4. | Podpora klastrov |
| **9.** | **Ochrana cloudového prostredia Microsoft365/Google Workspace:** |
| 9.1. | Pokročilá ochrana pre aplikácie služby Microsoft 365 prostredníctvom ľahko použiteľnej cloudovej konzoly |
| 9.2. | Filtrovanie spamu, antimalvérová kontrola, anti‑phishing a cloudový sandboxing |
| 9.4. | Overovanie pri prístupe k VPN, RDP a Outlooku, webové aplikácie |
| 9.5. | Riešenie bez programátorského zásahu musí mať integráciu: HOTP, alebo na HMAC- založené jednorázové heslá one-time password (OTP), Audit používateľov v denníku. (úspešné, neúspešne pokusy o overenie). |

**Príloha č. 2 Špecifikácia rozšírených servisných služieb**

|  |  |
| --- | --- |
| **Bližšia špecifikácia služieb rozšírenej servisnej on-site pre prostredie XDR:** | |
| **1.** | **Poskytovanie služieb rozšírenej servisnej podpory s aktívnym monitoringom ESET Inspect riešenia a centrálnej konzoly ESET PROTECT alebo ekvivalentné riešenie** |
| 1.1. | Definícia podpory: |
| 1.1.1. | Podpora poskytovaná v režime 5x8 ,, t. j. v prac. dňoch v čase 8:00-16:00 hod., potvrdenie prijatia požiadavky na servisný zásah do . 60 minút od jej nahlásenia |
| 1.1.2. | Nástup na riešenie požiadavky najneskôr do 4 hodín od jej nahlásenia , ktorá sa vzťahuje na ESET PROTECT a ESET Inspect prostredia (alebo ekvivalent) |
| 1.2. | Rozsah podpory |
| 1.2.1 | Komplexná starostlivosť o prevádzku XDR platformy alebo ekvivalentu charakteristický pre balík ESET PROTECT Enterprise (alebo ekvivalent) |
| 1.3. | Požadované proaktívne činnosti pre oblasť podpory |
| 1.3.1 | Proaktívne riešenie vznikajúcich problémov v rozsahu 2 MD (16 človekohodín) mesačne. V rámci tejto aktivity sú požadované nasledovné min. činnosti pre riešenie (resp. ekvivalentné riešenie, ktoré spĺňa min. požadované činnosti): - proaktívny monitoring vybraných parametrov a dostupnosť všetkých služieb aplikačného riešenia EDR/XDR serverového systému. - aktívny monitoring EDR/XDR pravidiel s príslušným notifikačným mechanizmom - nastavovanie pravidelných reportov podľa požiadaviek Používateľa v celkom rozsahu 2 reporty za mesiac. Security podpora pre ESET Inspect endpointové produkty:  - Malware: chýbajúca detekcia,  - Malware: problém s liečením,  - Malware: infekcia ransomvérom,  - Zachytenie False positive,  - Vyšetrenie podozrivého správania - Vyšetrenie malware incidentu a odozva na vzniknutý malware incident:  Základná analýza zaslaného súboru,  - Detailná analýza zaslaného súboru,  - Analýza a vyšetrenie odovzdaných súvisiacich dát,  - Asistencia pri odozve/protiopatreniach na malware incident, Podpora pre riešenie bezpečnostných incidentov v prostredí XDR:  - Podpora s vytváraním XDR pravidiel,  - Podpora s vytváraním XDR výnimiek,  - ESET Inspect, alebo ekvivalent operatívna optimalizácia prostredia,  - ESET Inspect služba Threat Hunting, alebo ekvivalent (poskytovaná na požiadanie zo strany Používateľa). - pravidelné vyhodnocovanie XDR incidentov na mesačnej báze s príslušným návrhom opatrení a reštrikcií - v mesačnej správe je zahrnuté aj vyhotovenie úplného ročného analytického reportu, ktorý bude sumarizovať všetky zistenia a odporúčania za ročné sledované obdobie - kontrola logov - napojenie na SIEM a zadefinovanie parametrov (poskytovaná na požiadanie zo strany Používateľa). - aktualizácia aplikačného vybavenia v zmysle odporúčaní výrobcom,  - dodanie informácií o známych bezpečnostných chybách a aplikovanie náprav - vo fáze poskytovania podpory, pravidelné stretnutia pracovnej skupiny min. 1x mesačne,  - evidencia XDR incidentov a úprav na on-line portáli/HelpDesku. |
| **1.4** | **Personálne zabezpečenie:** |
| 1.4.1 | Nutnosť 3 pracovníkov so špecializáciou ESET Optimization Specialist (doklady sú vydané výrobcom tovaru resp. riešenia, alebo ekvivalentu), 3 pracovníci s certifikáciou:  - Základné technické znalosti ESET riešení, alebo ekvivalent,  - Základná technická certifikácia, - Pokročilá technická certifikácia,  - Produktová technická certifikácia na ESET Mail Security pre Microsoft Exchange Server, alebo ekvivalent V zmysle legislatívy požadujeme, aby akýkoľvek partner vedel deklarovať aspoň 3 certifikovaných pracovníkov s certifikáciou CySA+. Táto certifikácia deklaruje všestrannú skúsenosť spoločnosti a pracovníkov pri analýzach bezpečnostných incidentov.  1 certifikovana osoba v roli projektový manažér s platným certifikátom projektového riadenia PRINCE2 Practitioner. |

## Príloha č. 3 Kalkulácia ceny predmetu

## Príloha č. 4. Zoznam subdodávateľov

**Predmet zmluvy - UPGRADE ANTIVÍRUSOVEHO SOFTVÉRU ESET A SLUŽBY ROZŠÍRENEJ PODPORY KYBERNETICKEJ BEZPEČNOSTI S AKTÍVNYM MONITORINGOM XDR PLATFORMY**

***Subdodávateľ č. 1. \*:***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Funkcia:*  *Tel. kontakt:*  *E-mail adresa :* |
| *h/* | *Iné* |  |

***Subdodávateľ č. 2.\* :***

|  |  |  |
| --- | --- | --- |
| *a/* | *Obchodné meno* |  |
| *b/* | *Sídlo* |  |
| *c/* | *IČO* |  |
| *d/* | *Predmet subdodávky* |  |
| *e/* | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa* | *Meno a priezvisko :*  *Funkcia:*  *Tel. kontakt:*  *E-mail adresa :* |
| *h/* | *Iné* |  |

\* Pokiaľ Poskytovateľ bude zabezpečovať plnenie tejto zmluvy prostredníctvom svojich subdodávateľov (čl. IX. tejto zmluvy) vpíše všetky požadované údaje do tabuliek vyššie.

\*\*V prípade, že Poskytovateľ plnenie tejto zmluvy nebude zabezpečovať prostredníctvom svojich subdodávateľov (čl. IX. tejto zmluvy) preškrtne vyššie uvedené tabuľky a túto skutočnosť potvrdí podpisom prehlásenia na tejto prílohe:

**Prehlásenie Poskytovateľa \*\* :**

**Poskytovateľ týmto prehlasuje, že plnenie tejto zmluvy nebude zabezpečovať prostredníctvom svojich subdodávateľov ( čl. IX. tejto zmluvy).**

**V ...................................., dňa ..........................**

**Poskytovateľ : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Príloha č. 5- Kontaktné údaje Servisného strediska**

**Predmet plnenia – tovar: UPGRADE ANTIVÍRUSOVEHO SOFTVÉRU ESET A SLUŽBY ROZŠÍRENEJ PODPORY KYBERNETICKEJ BEZPEČNOSTI S AKTÍVNYM MONITORINGOM XDR PLATFORMY**